Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: Az egyetemi végzettségű ápolók az egészségügyi felsőoktatás alapképzési szakjainak képesítési követelményeiről szóló 36/1996. (III. 5.) Korm. rendelet 1. és 3. számú
Paragraph Index: 48

5. A képzés főbb tanulmányi területei és azok aránya Általános értelmiségképző tárgyak (filozófia, latin nyelv, irodalom, képzőművészetek és zene) aránya 10%. Alapozó modulok aránya 25% — Társadalomtudományi modul (etika, pszichológia, kommunikáció, pedagógia, egészségnevelés, szociológia). — Ápolástudományi modul (az egészség és az ápolás általános elvei, ápoláskutatási ismeretek, ápolásetika, ápoláslélektan, menedzsment alapismeretek). — Alapismereti modul (sejtbiológia-biokémia-biofizika, anatómia, élet- és kórélettan, pathológia, társadalomegészségtan, közegészségtan, mikrobiológia, járványtan és általános gyógyszertan). A szakmodulok magukban foglalják az ápoló számára szükséges klinikai ismereteket, melyek elsajátítása szervrendszerenként integrált formában történik. A szakmodulok részét képezik az ápolók számára szükséges részletes ápoláskutatási, jogi, marketing és informatikai ismeretek. Külön modulokban kerül oktatásra az ápolás oktatásával és az ápolás irányításával kapcsolatos ismeretanyag.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes